**Sta. Clara Menighet**

Referat fra møtet for katekese ansvarlige, torsdag, 28.09.2017, kl.1900 i Sta.Clara Menighetslokalet

Tilstede: P.Pawel Wiech, Vo Tam Doan, Dulce Amor Bonite, Kim Caesar Bonite

Fraværende: Sonia Patino

**Sak 01.2017 Status rapport**

* ***Konfirmasjonsundervisning***. Per dagens dato har vi 5-7 deltakere på ungdomskatekese. 2 av disse er allerede konfirmerte men fortsetter å delta. Det kjøres på torsdager ettersom det er den dagen som passer best for deltakerne.
* ***Søndagsskole***. 12 barn har vi registrert i barnekatekese med svært varierende deltakelse. Har variert fra 2-8 barn på en undervisning som holdes på lørdager 2 ganger i måneden pga. lokalets tilgjengelighet.
* ***Første kommunionsundervisning***. 2 barn har nylig mottatt sin første kommunion i mai i år. Disse to deltar også på barnekatekese. Per i dag har vi identifisert bare 1 kandidat for første kommunion. Sonia er for tiden sykemeldt og Kim tar over ansvaret for første kommunionsundervisning.

**Sak 02.2017 Barne- og ungdomsarbeid i menigheten**

* P.Pawel har foreslått å bruke stuen i leiligheten oppe til undervisningsformål ettersom den er ferdigstilt og ommøblert.
* Deltakelse i påskeleir er svært anbefalt og menigheten kan dekke utgifter.

**Sak 03.2017 Orientering om webside**

* Det er publisert i dag menighetens webside. ([www.staclarakongsvinger.com](http://www.staclarakongsvinger.com))
* Under posten som heter «Aktiviteter» finnes det en kalender som gir oversikt på forskjellige arrangementer i menighetens regi.
* På nettsiden finnes det «Claras team» som gir ansikt på personligheter i menigheten vår. Det er tanken etterhvert om å ha bilde av katekese ansvarlige tilgjengelig der også.

**Sak 04.2017 Pastoralt arbeid framover**

* Pedagogisk tilnærming og undervisningsmetoder er viktig å evaluere/vurdere som et team. Dog det understrekkes at individuelle stil er fortsatt viktig og skal verdsettes.
* Redskap og materialer vi trenger i katekeseteam er viktig å kartlegge for evt. budsjettering og anskaffelse. I alle de årene som har vært har frivillige i menigheten brukt sine egne ressurser uten å kreve tilbake. Det settes veldig mye pris på, men fra nå framover må vi kunne vise gjennom budsjetteringsrapporter og bilag at vi faktisk har aktivt brukt ressurser for pastoralarbeidsformål. På denne måten gjør vi menigheten levende. Det er også gjennom denne praksisen at vi kan sørge for kontinuitet av disse viktige arbeid. Menigheten har penger og vi skal bruke disse på riktig måte. Med dette sagt så skal behov for materialer og diverse meldes fortløpende til presten. Eventuelle utgifter og kvitteringer sendes til ham eller finansrådets medlemmer.
* Noe nytt: Familiemesse feires 1.søndag hver måned også katekese for barn etter messen.

**Eventuelle saker til neste møtet.**

* Hver ansvarlige (dvs. Tam, Sonia, Kim og Dulce) skal kartlegge sine opplegg, hvor langt de har kommet, legge fram rutiner i undervisning, osv. Disse leses og presenteres til neste møte for videre utarbeidelse og samkjøring.
* Neste møte planlegges av p.Pawel og han sender innkalling.

Referatet sendes til alle i katekeseteam.

Kim Caesar Bonite

Referent

P. Pawel Wiech

Prest og Sogneadministrator